CELEX: 32014R1036
Language: el
Date: 2014-09-25 00:00:00
Title: Εκτελεστικός κανονισμός (ΕΕ) αριθ. 1036/2014 της Επιτροπής, της 25ης Σεπτεμβρίου 2014 , σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία

1.10.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 287/6
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1036/2014 ΤΗΣ ΕΠΙΤΡΟΠΉΣ
   της 25ης Σεπτεμβρίου 2014
   σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:
   
               (1)
            
            
               Για να εξασφαλιστεί η ενιαία εφαρμογή της συνδυασμένης ονοματολογίας που προσαρτάται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού.
            
         
               (2)
            
            
               Ο κανονισμός (ΕΟΚ) αριθ. 2658/87 καθορίζει τους γενικούς κανόνες για την ερμηνεία της συνδυασμένης ονοματολογίας (ΣΟ). Οι εν λόγω κανόνες εφαρμόζονται επίσης σε κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν οποιαδήποτε νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.
            
         
               (3)
            
            
               Κατ' εφαρμογή των γενικών αυτών κανόνων, τα εμπορεύματα που περιγράφονται στη στήλη 1 του πίνακα που παρατίθεται στο παράρτημα θα πρέπει να καταταχθούν στον κωδικό ΣΟ που εμφαίνεται στη στήλη 2, για τους λόγους που αναφέρονται στη στήλη 3 του εν λόγω πίνακα.
            
         
               (4)
            
            
               Είναι σκόπιμο να προβλεφθεί ότι ο κάτοχος των δεσμευτικών δασμολογικών πληροφοριών, οι οποίες έχουν εκδοθεί σχετικά με τα εμπορεύματα που αφορά ο παρών κανονισμός και δεν είναι σύμφωνες με τον παρόντα κανονισμό, μπορεί να συνεχίσει να τις επικαλείται επί μία ορισμένη χρονική περίοδο, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου (2). Η διάρκεια της εν λόγω προθεσμίας πρέπει να είναι τρίμηνη.
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη 1 του πίνακα που παρατίθεται στο παράρτημα κατατάσσονται στη συνδυασμένη ονοματολογία στον κωδικό ΣΟ που αναφέρεται στη στήλη 2 του εν λόγω πίνακα.
   Άρθρο 2
   Δεσμευτικές δασμολογικές πληροφορίες που δεν είναι σύμφωνες με τον παρόντα κανονισμό μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92, κατά τη διάρκεια περιόδου τριών μηνών από την ημερομηνία έναρξης της ισχύος του παρόντος κανονισμού.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 25 Σεπτεμβρίου 2014.
      
         
            Για την Επιτροπή,
         
         
            εξ ονόματος του Προέδρου,
         
         Heinz ZOUREK
         
            Γενικός Διευθυντής Φορολογίας και Τελωνειακής Ένωσης
         
      
   
   
      (1)  ΕΕ L 256 της 7.9.1987, σ. 1.
   
      (2)  Κανονισμός (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (ΕΕ L 302 της 19.10.1992, σ. 1).
   
      ΠΑΡΑΡΤΗΜΑ
      
                  Περιγραφή των εμπορευμάτων
               
               
                  Κατάταξη
                  (κωδικός ΣΟ)
               
               
                  Αιτιολογία
               
            
                  (1)
               
               
                  (2)
               
               
                  (3)
               
            
                  Κάρτα τυπωμένου κυκλώματος που παρουσιάζεται για ενσωμάτωση σε συσκευές λήψης για τηλεόραση με οθόνη υγρών κρυστάλλων (LCD) και συσκευή αναπαραγωγής εικόνας βίντεο.
                  Η κάρτα αποτελείται από τις ακόλουθες διεπαφές για σύνδεση με εξωτερικές συσκευές:
                  
                              —
                           
                           
                              είσοδο VGA,
                           
                        
                              —
                           
                           
                              εισόδους HDMI (με υποστήριξη HDCP),
                           
                        
                              —
                           
                           
                              εισόδους βίντεο RGB (συνδέσμους SCART),
                           
                        
                              —
                           
                           
                              είσοδο στοιχείων βίντεο,
                           
                        
                              —
                           
                           
                              είσοδο και έξοδο βίντεο CVBS
                           
                        
                              —
                           
                           
                              είσοδο και έξοδο ήχου,
                           
                        
                              —
                           
                           
                              έξοδο μεγαφώνου,
                           
                        
                              —
                           
                           
                              υποδοχή USB.
                           
                        Η κάρτα περιλαμβάνει επίσης περισσότερες εσωτερικές διεπαφές, για παράδειγμα διεπαφή διαφορικής σηματοδότησης χαμηλής τάσης (LVDS) για σύνδεση με οθόνη υγρών κρυστάλλων (LCD) και διεπαφή προς το εσωτερικό τροφοδοτικό ισχύος.
                  Η κάρτα δεν ενσωματώνει τον αποκαλούμενο «δέκτη (tuner)» που περιλαμβάνει κυκλώματα ραδιοσυχνοτήτων (μπλοκ RF), κυκλώματα ενδιάμεσων συχνοτήτων (μπλοκ IF) και κυκλώματα αποδιαμόρφωσης (μπλοκ DEM), για τη λήψη ψηφιακών τηλεοπτικών σημάτων.
                  Η οθόνη LCD δεν συμπεριλαμβάνεται κατά την παρουσίαση.
                  Η κάρτα επιτελεί διάφορες λειτουργίες, για παράδειγμα αναλογική/ψηφιακή μετατροπή, αποκωδικοποίηση βίντεο (για παράδειγμα, MPEG 4), διαβάθμιση, ακουστική αποκωδικοποίηση, ακουστική ενίσχυση, δέκτη HDMI και πομπό εξόδου LVDS για οθόνη υγρών κρυστάλλων (LCD).
                  Εκτός από τα κανονικά σήματα βίντεο ή τηλεοπτικά σήματα, η διάταξη διαβάθμισης είναι επίσης σε θέση να μετατρέψει διάφορες εισερχόμενες αναλύσεις του τύπου συσκευής αυτόματης επεξεργασίας δεδομένων (ADP) (έως 1 920 × 1 080 εικονοστοιχεία) στην εγγενή ανάλυση μιας οθόνης υγρών κρυστάλλων (LCD).
                  Η κάρτα έχει τη δυνατότητα να αναπαράγει εικόνες και ήχο από μνήμη USB.
               
               
                  8529 90 65
               
               
                  Η κατάταξη καθορίζεται από τους γενικούς κανόνες 1 και 6 για την ερμηνεία της συνδυασμένης ονοματολογίας, τη σημείωση 2β) του τμήματος XVI και από το κείμενο των κωδικών ΣΟ 8529, 8529 90 και 8529 90 65.
                  Η κάρτα δεν περιέχει μόνο ηλεκτρονικά κατασκευαστικά στοιχεία που επιτελούν τη λειτουργία αναπαραγωγής βίντεο, αλλά περιλαμβάνει επίσης στοιχεία που εκτελούν πρόσθετες λειτουργίες, όπως η έξοδος πομπού LVDS για οθόνη υγρών κρυστάλλων (LCD) και διάταξη διαβάθμισης η οποία, χάρη στην ικανότητά της να επεξεργάζεται διάφορες αναλύσεις του τύπου αυτόματης επεξεργασίας δεδομένων (ADP), είναι ειδικά σχεδιασμένη για δέκτες τηλεόρασης με οθόνη υγρών κρυστάλλων (LCD). Δεδομένου ότι η κάρτα περιέχει περισσότερα κατασκευαστικά στοιχεία (λειτουργικές δυνατότητες) από αυτά που καλύπτονται από την κλάση 8521, η κατάταξή της στην κλάση αυτή ως συσκευής αναπαραγωγής βίντεο αποκλείεται.
                  Δεδομένου ότι η οθόνη LCD δεν συμπεριλαμβάνεται κατά την παρουσίαση, η κατάταξή της στη διάκριση 8528 72 40 ως δέκτη τηλεόρασης με οθόνη αποκλείεται.
                  Η κάρτα πρέπει επομένως να καταταγεί στον κωδικό ΣΟ 8529 90 65 ως ηλεκτρονική συναρμολόγηση για συσκευές της κλάσης 8528.